ಅರೋಗ್ಯ ಇಲಾಖೆಯಲ್ಲಿ ನಡೆದಿರುವ ಖರ್ಚು ವೆಚ್ಚಗಳ ಮಾಹಿತಿ ನೀಡುವಂತೆ ಜಿಪಂ ಅಧ್ಯಕ್ಷರ ಸೂಚನೆ ಕೋಲಾರ,ಆ.5ಹಿ.ಸ : ಜಿಲ್ಲೆಯಲ್ಲಿ ಕೋವಿಡ್ 19 ನಿರ್ವಹಣೆಗೆ 2 ಕೋಟಿ ಖರ್ಚು ಮಾಡಿದ್ದು ರೋಗಿಗಳಿಗೆ ಸರಿಯಾದ ಸೌಲಭ್ಯಗಳು ಇಲ್ಲ ರೋಗಿಗಳನ್ನು ಭೇಟಿ ಮಾಡಿ ಯೋಗಕ್ಷೇಮ ವಿಚಾರಿಸಲು ಸಾಧ್ಯವಿಲ್ಲ ಎಂದು ನಿಮ್ಮ ಇμÁ್ಟನುಸಾರವಾಗಿ ಲೆಕ್ಕ ತೋರಿಸುವುದು ಸರಿಯಲ್ಲ ಕೂಡಲೇ ನಿಮ್ಮ ಇಲಾಖೆಯಲ್ಲಿ ನಡೆದಿರುವ ಖರ್ಚು ವೆಚ್ಚಗಳ ಮಾಹಿತಿ ನೀಡುವಂತೆ ಜಿಪಂ ಅಧ್ಯಕ್ಷ ಸಿ.ಎಸ್ ವೆಂಕಟೇಶ್ ತಿಳಿಸಿದರು.ಕೊಲಾರ ನಗರದ ಜಿಲ್ಲಾ ಪಂಚಾಯತ್ ಸಭಾಂಗಣದಲ್ಲಿ ಬುಧವಾರ ಹಣಕಾಸು ಲೆಕ್ಕ ಪರಿಶೋಧನೆ ಮತ್ತು ಯೋಜನಾ ಸ್ಥಾಯಿ ಸಮಿತಿ ಸಭೆಯ ಅಧ್ಯಕ್ಷತೆ ವಹಿಸಿ ಮಾತನಾಡಿದ ಅವರು ಕೇಂದ್ರ ಮತ್ತು ರಾಜ್ಯ ಸರಕಾರದಿಂದ ಸಾಕಷ್ಟು ಅನುದಾನ ಆರೋಗ್ಯ ಇಲಾಖೆಗೆ ಬರುತ್ತದೆ ಬಳಕೆಯಾದ ಅನುದಾನದ ಬಗ್ಗೆ ಮಾಹಿತಿ ಇಲ್ಲ ಕೋವಿಡ್ ನಿರ್ವಹಣೆಗಾಗಿ ಜಿಲ್ಲಾ ಎಸ್ ಎನ್ ಆರ್ ಆಸ್ಪತ್ರೆಗೆ ಮಾತ್ರ 1.20 ಕೋಟಿ ನೀಡಿದರೂ ರೋಗಿಗಳಿಗೆ ಸರಿಯಾದ ಊಟ ವಸತಿ ಸೌಕರ್ಯ ಸ್ವಚ್ಚತೆ ಇಲ್ಲ ಅನುದಾನ ಎಲ್ಲಿಗೆ ಹೋಗುತ್ತದೆ ಗೊತ್ತಾಗುತ್ತಾ ಇಲ್ಲ ಎಂದರು. ಕರ್ನಾಟಕ ಗ್ರಾಮೀಣ ಮೂಲಸೌಕರ್ಯ ಅಭಿವೃದ್ಧಿ ನಿಗಮದಿಂದ ಜಿಲ್ಲೆಯಲ್ಲಿ ಕಟ್ಟಡ ಇತರೆ ಕಾಮಗಾರಿಗೆ ಸಾಕಷ್ಟು ಹಣ ಬಂದಿದೆ ನೀವು ಯಾಕೆ ಕಾಮಗಾರಿಯನ್ನು ಪ್ರಾರಂಭಿಸಿಲ್ಲ ಅನುದಾನ ವಾಪಸು ಹೋಗುತ್ತಾ ಇದ್ದರೆ ಬಂದಿದ್ದ ಅನುದಾನಕ್ಕೆ ಬಡ್ಡಿ ಎಷ್ಟು ಆಗುತ್ತದೆ ಗೊತ್ತಾ ಸಮಾಜ ಕಲ್ಯಾಣ ಇಲಾಖೆಯಿಂದ 79 ಅಂಬೇಡ್ಕರ್ ಭವನಗಳು ಮಂಜೂರು ಮಾಡಲಾಗಿದ್ದು ಜಾಗಿವಿದ್ದರೂ ಕೆಲಸ ಪ್ರಾರಂಬಿಸಿಲ್ಲ 2014 ರಿಂದ ನಿಮ್ಮ ಇಲಾಖೆಯಿಂದ ನಡೆದಿರುವ ಮತ್ತು ಅನುದಾನ ಬಂದು ವಾಪಸು ಹೋಗಿರುವುದರ ಬಗ್ಗೆ ಕೂಡಲೇ ಮಾಹಿತಿ ನೀಡಬೇಕು ಎಂದರು.ಜಿಪಂನಿಂದ ಅನುದಾನ ಮತ್ತು ಅನುಮೋದನೆ ಮಾತ್ರ ಎಲ್ಲಾ ಇಲಾಖೆಗಳಿಗೆ ಬೇಕು ಆದರೆ ಸದಸ್ಯರಿಗೆ ಮಾತ್ರ ಮಾಹಿತಿ ನೀಡಲ್ಲ ಕಾರ್ಯಕ್ರಮಗಳು ಕ್ರೀಯಾಯೋಜನೆಯ ಅನುದಾನ ಎಷ್ಟು ಬಂದಿದೆ ಎಷ್ಟು ವಾಪಸು ಹೋಗಿದೆ ಎಂಬುದನ್ನು ಅಯಾ ಭಾಗದ ಸದಸ್ಯರ ಗಮನಕ್ಕೆ ತರಬೇಕು ಮುಂದಿನ ಸಾಮಾನ್ಯ ಸಭೆಯ ಒಳಗೆ ಮಾಹಿತಿ ನೀಡಬೇಕು ಎಂದರು.ಚಿತ್ರ : ಜಿಲ್ಲಾ ಪಂಚಾಯತ್ ಸಭಾಂಗಣದಲ್ಲಿ ಬುಧವಾರ ಹಣಕಾಸು ಲೆಕ್ಕ ಪರಿಶೋಧನೆ ಮತ್ತು ಯೋಜನಾ ಸ್ಥಾಯಿ ಸಮಿತಿ ಸಭೆಯ ಜಿಪಂ ಅಧ್ಯಕ್ಷ ಸಿ.ಎಸ್ ವೆಂಕಟೇಶ್ ಮಾತನಾಡಿದರು.